Den Vest-Sjællandske Avis, 1823-08-25
Nyeste Post-Efterretninger. Krigsforetagenderne i Spanien begynde at tage af, hvilket formodentlig kommer af to Aarsager: først fordi der virkelig nu gives langt færre spanske Tropper at bekæmpe eftersom Ballasteros har capituleret, og for det andet fordi de Franske sandsynligen selv moderere deres Anstrængelser, da de snart ville blive gjorte unødvendige, eftersom vigtige Underhandlinger ere i Værk, og som det lader under Engelsk Mægling, hvilke rimeligen ville snart lede til et forønsket Udfald og giøre alle krigeriske Anstrængelser ufornødne. At disse Underhandlinger ere aabnede efter moderate Grundsætninger synes deraf at give sig tilkiende, at de Spanske Statspapire begynde at vinde en nye Tillid og Agtelse; ogsaa har man Grund til deraf at formode, at Underhandlinger af en saadan Natur ere i Værk: at Regentskabet i Madrid nu udelader sig paa en meere moderat Maade. Jmidlertid havde man allerede i Paris for tidlig udbredet Efterretningen om at denne store Sag var bleven bielagt; thi der blev meldet fra Paris under 15de August: at Kongen af Frankerige havde om Morgenen den 14de fortalt ved Frokosten: at han havde faaet den Efterretning: at Kongen af Spanien var sat i Frihed, og man fortalte, at MarineMinisteren havde Aftenen tilforn bragt ham denne Efterretning; ogsaa forsikkrede man, at Kongen efterat være bleven sat i Frihed, havde proclameret en Constitution liig den Franske og en almindelig Amnestie. Følgen af dette Rygte var at de Spanske Statspapire strax steege, ogsaa kunde man ikke heller drage i Tvivl, at det Engelske Cabinet ikke vilde tillade, at de af de Cortes indgaaede financielle Forpligtelser bleve tilintetgjorte, i det mindste hvad de Engelske Gieldfordringer angaae. – Da Moniteuren udkom, saae man af den hvad der havde bevirket dette Rygte; thi den indeholdt en telegraphisk Depesche der var den 13de om Aftenen ankommen til Paris og hvori den i Bajonne commanderende General melder Krigsministeren: at han har modtaget en Skrivelse fra Madrid af 10de, og deri den Efterretning: at Kongen er frie, at de Cortes have indskibet sig og at Fiendtlighederne for Cadix have ophørt. Den fra Madrid ankomne Coureer har bestemt forsikkret mig, siger Generalen: at man i denne Hovedstad har anstillet Høitideligheder saa snart man havde modtaget Efterretningen. PostDirekteuren i Madrid anmelder den samme Begivenhed; dog har jeg endnu ikke modtaget noget officielt derom. Moniteuren tilføier i en Anmærkning: at dersom disse Efterretninger ere sande, saa maae de meget snart blive bekræftede ved en nye officiel telegraphisk Depesche. Men nu har man faaet nye Efterretninger fra Paris af 16de August hvori det hedder: at de sidste Efterretninger, som man har faaet fra Cadix naae til den 6te, at Kongen befandt sig vel, ligesom den hele Kongelige Familie; men at Sagerne vare ikke komne saavidt som man havde i Begyndelsen troet. J Madrid vare derfor ogsaa alle Tegn paa den offentlige Glæde igien borttagne, da Efterretningen og Kongens Befrielse havde været for tidlig. – Bladet Etoile beretter: at en Coureer som er kommen fra Cadix, har medbragt følgende Efterretninger: Kongen erikke mere i de Exaltados Magt. De Moderates Partie, hvorpaa Generalerne Ballasteros og Morillo have saameget Jndflydelse, erholder Seieren. Ballasteros's Underkastelse skal have tilføiet de Cortes et dødeligt Slag. De Moderate vilde allerede for længe siden have underhandlet og Riego har seltforeslaget at overlevere Kongen til de Franske naar man kun vil forglemme hans forrige Forhold. Hertugen af Angouleme forlader Cordova for i Hast at afreise til Cadix og den 16de forventes han i Puerto Sta Maria. General von Ode, som er Chef for Jngenieurerne er afreist for at tage Positionerne i Cadix i Øiesyn og Resten af Armeen skal følge efter Hertugen derhen, og blot gjøre Holt i Sevilla. Anledningen til det Rygte, at Kongen af Spanien var fat i Frihed, har formodentlig den Efterretning derfra givet, at de Cortes have begyndt at afvige fra deres strenge Forholdsregler imod den Kongelige Familie og at Deres Majestæter ikke allene have faaet Tilladelse til den 2den August at besøge Fransiscuskirken; men, hvad der endnu var mere, til at kjøre en Tour uden for Landporten ved Cadix. En Afdeeling af Ryttere ledsagede dem. De Franske Matroser kunde med Kikkerter see den fangne Monark at vare med sit Lommetørklæde, ligesom han vilde hilse paa den Franske Flande.